CELEX: 62021CN0494
Language: fi
Date: 2021-08-11 00:00:00
Title: Asia C-494/21: Ennakkoratkaisupyyntö, jonka High Court (Irlanti) on esittänyt 11.8.2021 – Eircom Limited v. Commission for Communications Regulation

25.10.2021   
            
            
               FI
            
            
               Euroopan unionin virallinen lehti
            
            
               C 431/9
            
         
      Ennakkoratkaisupyyntö, jonka High Court (Irlanti) on esittänyt 11.8.2021 – Eircom Limited v. Commission for Communications Regulation
      (Asia C-494/21)
      (2021/C 431/08)
      Oikeudenkäyntikieli: englanti
      
         Ennakkoratkaisua pyytänyt tuomioistuin
      
      High Court
      
         Pääasian asianosaiset
      
      
         Valittaja: Eircom Limited
      
         Vastapuoli: Commission for Communications Regulation
      
         Väliintulijat: Vodafone Ireland Limited, Three Ireland (Hutchinson) Limited, Three Ireland Services (Hutchinson) Limited
      
         Ennakkoratkaisukysymykset
      
      Olosuhteissa, joissa
      
                  1)
               
               
                  televiestintämarkkinat on vapautettu ja markkinoilla toimii useita televiestintäpalvelujen tarjoajia
               
            
                  2)
               
               
                  kansallinen sääntelyviranomainen on valinnut yhden palveluntarjoajan hoitamaan yleispalveluvelvollisuuksia (jäljempänä yleispalvelun tarjoaja)
               
            
                  3)
               
               
                  kansallinen sääntelyviranomainen on määrittänyt, että yleispalveluvelvollisuuksien hoitamiseen liittyy positiivisia nettokustannuksia (jäljempänä yleispalveluvelvollisuuden nettokustannukset), ja
               
            
                  4)
               
               
                  kansallinen sääntelyviranomainen on määrittänyt, että yleispalveluvelvollisuuden nettokustannukset ovat olennaisia verrattuna hallinnollisiin kustannuksiin, joita syntyy kustannusten jakojärjestelmän perustamisesta yleispalveluvelvollisuuden nettokustannusten jakamiseksi markkinoille osallistujien kesken,
               
            jos kansallisen sääntelyviranomaisen on yleispalveludirektiivin 2002/22 (1) mukaisten velvoitteidensa nojalla harkittava, ovatko yleispalveluvelvollisuuden nettokustannukset liiallisia yleispalvelun tarjoajan sietokykyyn nähden, kun otetaan huomioon kaikki yrityksen ominaisuudet, erityisesti sen varustetaso, taloudellinen tilanne ja rahoitustilanne sekä markkinaosuus (kuten tuomion Base 42 kohdassa määrätään), onko kansallisen sääntelyviranomaisen direktiivien mukaisesti sallittua tehdä kyseinen arviointi ottamalla huomioon yksinomaan yleispalvelun tarjoajan ominaisuudet tai tilanne, vai onko arvioitava yleispalvelun tarjoajan ominaisuudet tai tilanne suhteessa sen kilpailijoihin asianomaisilla markkinoilla?
      
         (1)  Yleispalvelusta ja käyttäjien oikeuksista sähköisten viestintäverkkojen ja -palvelujen alalla 7.3.2002 annettu Euroopan parlamentin ja neuvoston direktiivi 2002/22/EY (yleispalveludirektiivi) (EYVL 2002, L 108, s. 51).